Τρεις Έλληνες βρίσκονται σε καραντίνα, λόγω του κοροναϊού, στην κινεζική επαρχία Χουμπέι, σύμφωνα με διπλωματικές πηγές.

ADVERTISING

Από τους τρεις, ο ένας είναι μόνιμος κάτοικος και οι άλλοι δύο βρέθηκαν στην περιοχή για επαγγελματικούς λόγους. Προς το παρόν, παραμένουν εγκλωβισμένοι καθώς οι κινεζικές Αρχές δεν επιτρέπουν την προσέγγιση κανενός μεταφορικού μέσου στην επαρχία Χουμπέι.

Σύμφωνα με τις ίδιες πηγές, είναι καλά στην υγεία τους και σε διαρκή επικοινωνία με την ελληνική πρεσβεία στο Πεκίνο, ενώ παράλληλα το υπουργείο Εξωτερικών είναι σε συντονισμό με τις αρμόδιες ευρωπαϊκές αρχές προκειμένου να επαναπατριστούν το συντομότερο δυνατόν.